stanford-oval/wikipedia huggingface dataset:
Martti Hömppi

Martti Hömpin teos Trio Pönttöpäät Kansantaiteenkeskuksen edustalla Kaustisella.
Martti Hömppi (12. lokakuuta 1935 Äyräpää – 15. helmikuuta 2013) oli suomalainen ITE-taiteilija.
Hömppi oli evakko Karjalan Äyräpäästä. Nuorena hän kilpaili painissa ja työskenteli merimiehenä. Myöhemmin hän harrasti torvensoittoa ja ryhtyi eläkkeellä itseoppineeksi taiteilijaksi. Oppi-isäkseen Hömppi nimesi Ossi Somman.
Hömppi teki teoksensa ensin kuparista ja polyuretaanista, mutta siirtyi pian puuhun. Hän teki erityisesti ihmisveistoksia, joiden kohteensa oli muun muassa poliitikkoja ja urheilijoita. Erkki Pirtola antoi Hömpille taiteilijanimen ”Halkoliiteripicasso”.
Hömppi asui ja työskenteli Nokian Siurossa. Hän lahjoitti tuotantonsa Maaseudun Sivistysliiton ITE-taidekokoelmaan.
Aiheesta muualla

Muistokirjoitus Helsingin Sanomissa
Marbella

| Marbella |
| --- | --- |

 lippu:  vaakuna
 Marbella
 Koordinaatit: 36°31′0″N, 4°53′0″W 
Valtio:   Espanja
Itsehallintoalue:   Andalusia
Maakunta:   Málaga
Hallinto:  
 – Hallinnon tyyppi:  Kaupunki
 – pormestari:  José Bernal Gutiérrez (PSOE)
Väkiluku (1.1.2016):  140 744
Aikavyöhyke:  UTC+1
 – Kesäaika:  UTC+2
 
 www.marbella.es 
Infobox OKVirheellinen NIMI-arvo: 
Marbellan rantaa
Marbella on kaupunki Espanjan Aurinkorannikolla Málagan maakunnassa Andalusian itsehallintoalueella. Kaupungissa on noin 140 000 asukasta (2016).
Aluetta on muinoin pitänyt hallussaan niin foinikialaiset, karthagolaiset kuin roomalaisetkin mutta jo paleoliittiselta kaudelta peräisin olevia jäänteitä on löydetty. Roomalaisten ajoilta ovat peräisin roomalainen kylpylä ja Villa romana de Río Verde. 700-luvulla arabit saapuivat eteläiseen Espanjaan tuoden mukanaan islamilaisen hallinnon. Linna ja puolustusmuuri rakennettiin suojaamaan kaupunkia kristittyjen hyökkäyksiltä. Arabit hallitsivat Marbellaa n. 700 vuoden ajan, ja maurilaisvaikutteita voi nähdä eri puolilla Marbellaa.
Katoliset kuninkaat kuningas  Ferdinandin johdolla valloittivat Marbellan vuonna 1485. Tulevina vuosisatoina kaupunki koki dramaattisia muutoksia. Vanhankaupungin alkuperäinen islamilainen medina tuhottiin ja sen paikalle rakennettiin uusi plaza, joka nykyään tunnetaan nimellä Plaza de los Naranjos (Appelsiiniaukio).
Useita satoja vuosia myöhemmin San Luisin linnake rakennettiin suojaamaan kaupunkia merirosvoilta. Linnakkeesta on jäljellä torni, joka sijaitsee Hotel Fuerten puutarhassa kaupungin keskustassa.
Marbella oli pieni maatalouskaupunki aina 1940-luvulle saakka, jolloin prinssi Alfonso de Hohenlohe saapui kaupunkiin.  Hän osti maata ja alkoi rakennuttaa hotelleja ja asuntoja. Siniverisenä  aristokraattina prinssi Hohenlohe houkutteli Euroopan kuninkaallisia  valitsemaan Marbellan lomailukeitaakseen.
Lähin lentoasema sijaitsee 50 kilometrin päässä Málagassa, jonne on linja-autoyhteys. Cercanías-lähijunan jatkamista Fuengirolasta Marbellaan on suunniteltu.
Kaupungissa on kuvattu suomalainen elokuva Uuno Epsanjassa sekä tositelevisiosarja Miljonääriäidit.
Kuvia

Plaza de los Naranjos. Taustalla kaupungintalo.
Calle Anche
Plaza Fernando de Alcalá
Parque de la Alameda
Salvador Dalín veistoksia Marbellassa.
Villa romana de Río Verde. 200–100 luvulla eaa. rakennetun roomalaisen huvilan mosaiikkilattiaa.
Castillo de la Madera. Linna rakennettiin kalifi Abd ar-Rahman III:n määräyksestä 900-luvulla.
Puerto Banús
Aiheesta muualla

Kuvia tai muita tiedostoja aiheesta Marbella Wikimedia Commonsissa
Marbellan virallinen sivusto (Arkistoitu – Internet Archive) (espanjaksi) (englanniksi)
Málagan kunnat
Alameda
Alcaucín
Alfarnate
Alfarnatejo
Algarrobo
Algatocín
Alhaurín de la Torre
Alhaurín el Grande
Álora
Almargen
Almogía
Almáchar
Alozaina
Alpandeire
Antequera
Árchez
Archidona
Ardales
Arenas
Arriate
Atajate
Benadalid
Benahavís
Benalauría
Benalmádena
Benamargosa
Benamocarra
Benaoján
Benarrabá
Campillos
Canillas de Aceituno
Canillas de Albaida
Carratraca
Cartajima
Casabermeja
Casarabonela
Casares
Cañete la Real
Colmenar
Comares
Cortes de la Frontera
Coín
Cuevas Bajas
Cuevas de San Marcos
Cuevas del Becerro
Cártama
Cómpeta
Cútar
El Borge
El Burgo
Estepona
Faraján
Frigiliana
Fuengirola
Fuente de Piedra
Gaucín
Genalguacil
Guaro
Humilladero
Igualeja
Istán
Iznate
Jimera de Líbar
Jubrique
Júzcar
Macharaviaya
Málaga
Manilva
Marbella
Mijas
Moclinejo
Mollina
Monda
Montecorto
Montejaque
Nerja
Ojén
Parauta
Periana
Pizarra
Pujerra
Rincón de la Victoria
Riogordo
Ronda
Salares
Sayalonga
Sedella
Serrato
Sierra de Yeguas
Teba
Tolox
Torremolinos
Torrox
Totalán
Valle de Abdalajís
Villanueva de Algaidas
Villanueva de la Concepción
Villanueva de Tapia
Villanueva del Rosario
Villanueva del Trabuco
Viñuela
Vélez-Málaga
Yunquera
Léka

| Léka Λέκα |
| --- | --- |
 Léka
 Koordinaatit: 37°46′26″N, 26°41′14″E 
Valtio:  Kreikka
Hajautetun hallinnon alue:  Egea
Alue:  Pohjois-Egean saaret
Alueyksikkö:  Sámos
Kunta:  Dytikí Sámos
Hallinto:  
 – Asutustyyppi:  kylä
 – Kallikrates-koodi:  5601020801
Korkeus:  200 m
Väkiluku (2011):  412
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Léka (kreik. Λέκα, transl. myös Lékka) on Kreikan kylä, joka sijaitsee Sámoksen saarella. Se kuuluu hallinnollisesti Dytikí Sámoksen kuntaan, Sámoksen alueyksikköön ja Pohjois-Egean saarten alueeseen. Kylän väkiluku on 412 (vuonna 2011).
Lékan kylä sijaitsee Sámoksen läntisissä sisäosissa noin 35 kilometriä länteen saaren keskuksesta Sámoksen kaupungista ja noin neljä kilometriä lounaaseen Karlóvasista. Se on rakennettu Kérkis-vuoren koillisrinteeseen noin 200 metrin korkeuteen merenpinnasta laskettuna. Kylä on saanut nimensä sen ensimmäisestä Lékas (Lékkas) -sukunimisestä asukkaasta. Lékan pääkirkko on omistettu Pyhälle Johannes Kastajalle (Ágios Ioánnis Pródromos).
Léka muodostaa myös laajemman kyläyhdyskunnan (Τοπική Κοινότητα Λέκας, Topikí Koinótita Lékas), johon kuuluu varsinaisen Lékan kylän lisäksi Ágios Panteleímonasin kylä. Koko yhdyskunnan väkiluku on 419. Aiemmin kylä kuului Karlóvasin kuntaan, vuodesta 2011 Sámoksen kuntaan ja Karlóvasin kunnallisyksikköön, ja vuodesta 2019 lähtien Dytikí Sámoksen kuntaan.
Malpensan kansainvälinen lentoasema

Malpensan kansainvälinen lentoasema (ital. Aeroporto di Milano-Malpensa) (IATA: MXP, ICAO: LIMC) on kansainvälinen lentoasema Italiassa, Varesen maakunnassa, lähellä Milanoa. Se on yksi Milanon kolmesta kaupallisesta lentoasemasta Linaten lentoaseman ja Orio al Serion lentoaseman ohella.
Malpensan kansainvälinen lentoasemassa on kaksi terminaalia: T1 kaupalliselle liikenteelle ja T2 charter- ja halpalentoliikenteelle.
Malpensa on noin 22 miljoonalla vuotuisella matkustajallaan Italian toiseksi vilkkain lentoasema Leonardo da Vincin kansainvälisen lentoaseman jälkeen.
Sijainti

Malpensan lentoasemalta on yhteys Milanon Cadornan rautatieasemalle, josta on yhteydet Milanon metroon, kaupunkijunaan sekä lähijuniin. Junat liikennöivät terminaali 1:een puolen tunnin välein.
Malpensasta on linja-autoyhteys Milanon päärautatieasemalle, josta on jatkoyhteydet Trenitalian juniin sekä Milanon metroon. Matka-aika on noin tunti, mutta se saattaa muuttua liikennetilanteen mukaan.
Terminaali 1:n ja 2:n yhdistävä maksuton bussi liikennöi 20 minuutin välein vuorokauden ympäri.
Malpensasta on myös yhteyksiä Linaten lentoasemalle sekä joihinkin Pohjois-Italian kaupunkeihin ja Sveitsiin.
Lentoyhtiöt ja kohteet > Terminaali 1A

Aegean Airlines (Ateena, Iraklion)
Air Europa (Madrid)
Air France (Clermont-Ferrand, Lyon, Nantes, Pariisi-Charles de Gaulle, Toulouse)
Alitalia (Amsterdam, Ancona, Ateena, Barcelona, Bari, Berliini-Tegel, Bilbao, Bolzano, Bologna, Bryssel, Catania, Düsseldorf, Firenze, Frankfurt, Genova, Kööpenhamina, Lamezia-Terme, Lissabon, Lyon, Madrid, Malaga, Marseille, München, Napoli, Nizza, Palermo, Pariisi-Charles de Gaulle, Perugia, Pisa, Rooma-Leonardo da Vinci, Strasbourg, Stuttgart, Thessaloniki, Tukholma-Arlanda, Trieste, Valencia, Venetsia, Wien)
Austrian Airlines (Wien)
Brussels Airlines (Bryssel)
Czech Airlines (Praha)
Elbafly (Elba (kausittainen))
Finnair (Helsinki)
Germanwings (Köln/Bonn)
Iberia (Barcelona, Ibiza (kausittainen), Madrid, Palma de Mallorca (kausittainen))
KLM Royal Dutch Airlines (Amsterdam)
Lufthansa (Frankfurt)
Lufthansa Regional
Air Dolomitin operoimana (München)
Augsburg Airwaysin operoimana (München)
Contact Airin operoimana (Nürnberg)
Eurowingsin operoimana (Düsseldorf, Nürnberg, Stuttgart)
Lufthansa CityLinen operoimana (Hampuri, Stuttgart)
Luxair (Luxemburg)
Meridiana (Bari, Cagliari, Iraklion, Ibiza, Lamezia Terme, Mykonos, Napoli, Olbia, Teneriffa)
MyAir (Bari, Brindisi, Bukarest-Băneasa, Catania, Marrakesh, Palma de Mallorca)
Scandinavian Airlines System (Kööpenhamina, Oslo)
TAP Portugal (Lissabon, Porto)
Vueling Airlines (Barcelona, Ibiza, Madrid, Pariisi-Charles de Gaulle, Valencia)
Lentoyhtiöt ja kohteet > Terminaali 1B

Aer Lingus (Dublin)
Aeroflot (Moskova-Šeremetjevo)
airBaltic (Riika, Vilna)
Air China (Shanghai-Pudong)
Air Madagascar (Antananarivo, Nosy Be)
Air Malta (Malta)
Air Mauritius (Mauritius)
Alitalia (Accra, Algiers, Beirut, Belgrad, Boston, Bukarest-Otopeni, Budapest, Buenos Aires-Ezeiza, Kairo, Caracas, Casablanca, Chicago-O'Hare, Chişinău, Dakar, Damaskos, Delhi, Dubai, Geneva, Istanbul-Atatürk, Kiova-Boryspil, Krakow, Lagos, London-Heathrow, Malta, Miami, Minsk, Moskova-Šeremetjevo, Mumbai, New York-JFK, Newark, Osaka-Kansai, Praha, Pietari, São Paulo-Guarulhos, Shanghai-Pudong, Sofia, Teheran-Mehrabad, Tel Aviv, Timişoara, Tirana, Tokio-Narita, Toronto-Pearson, Tripoli, Tunis, Varsova)
Air Alpsin operoimana (Split, Zagreb)
Alitalia Expressin operoimana (Sarajevo, Skopje, Zürich)
Arkia Israel Airlines (Tel Aviv)
Atlas Blue (Agadir, Marrakesh)
Azerbaijan Airlines (Baku)
British Airways (Lontoo-Heathrow)
BA CityFlyerin operoimana (London-City)
Cyprus Airways (Larnaca)
Delta Air Lines (Atlanta, New York-JFK)
EgyptAir (Kairo, Hurghada, Luxor, Sharm el Sheikh)
El Al (Tel Aviv)
Emirates (Dubai)
Eritrean Airlines (Asmara, Jeddah)
Etihad Airways (Abu Dhabi)
Flybe (Birmingham, Manchester)
Iran Air (Teheran-Mehrabad)
Icelandair (Reykjavik-Kleflavik (kausittainen))
Israir (Tel Aviv)
Japan Airlines (Tokio-Narita)
Libyan Airways (Tripoli)
LOT Polish Airlines (Varsova)
Middle East Airlines (Beirut)
Pakistan International Airlines (Ateena, Islamabad, Karachi, Lahore, Pariisi-Charles de Gaulle)
Qatar Airways (Doha)
Rossiya Airlines (Pietari)
Royal Air Maroc (Casablanca)
Royal Jordanian (Amman)
Saudi Arabian Airlines (Jeddah, Madrid, Riad)
Singapore Airlines (Singapore)
Sun D'Or (Tel Aviv)
Swiss International Air Lines (Zürich)
Syrian Arab Airlines (Aleppo, Damaskos)
TACV Cabo Verde Airlines (Santa Maria (Sal))
TAM (São Paulo-Garulhos)
TAROM (Bukarest-Otopeni, Cluj)
Thai Airways International (Bangkok-Suvarnabhumi)
Tunisair (Djerba, Monastir, Tabarka, Tunis)
Turkish Airlines (Istanbul-Atatürk)
Ukraine International Airlines (Kiova-Boryspil)
Lentoyhtiöt ja kohteet > Terminaali 1C

Rakenteilla
Lentoyhtiöt ja kohteet > Terminaali 2

Air Cairo (Luxor)
Air Italy  (Mombasa, Nairobi)
Air Nostrum (Mahon, Palma de Mallorca)
African Safari Airways (Mombasa)
Atlas Blue (Agadir)
Blue Panorama Airlines (Kairo, Camaguey, Cancun, Cartagena, Catania, Cayo Largo, Colombo, Dublin, Freeport, Fuerteventura, Havana, Holguin, Jerez, Kos, La Romana, Lampedusa, Lanzarote, Luxor, Maceio, Male, Marsa Alam, Miami, Natal, Panama City, Phuket, Rangoon, Roatan, Salvador, Santiago de Cuba, Sharm el Sheikh)
BRA Transportes Aéreos (Fortaleza, Natal, Rio de Janeiro-Galeao, Sao Paulo-Guarulhos)
easyJet (Amsterdam, Ateena, Berliini-Schönefeld, Bristol, Dortmund, Edinburgh, Lontoo-Gatwick, Lissabon, Madrid, Malaga, Ibiza, Pariisi-Charles de Gaulle, Praha, Tukholma, Napoli, Palermo)
Freebird Airlines (Antalya)
Girjet (Dubai)
Jetlink Express (Mombasa)
Karthago (Djerba, Monastir)
Lotus Air (Luxor)
LTE International Airways (Edinburgh, Ibiza, Las Palmas, Palma de Mallorca, Santa Cruz, Tenerife)
Mistral Air (Bratislava, Catania, Fuerteventura, Ibiza, Lampedusa, Mahon, Mostar, Palermo, Palma de Mallorca, Sharm el Sheikh)
MyAir (Iraklion, Marrakesh, Rodos)
Neos (Agadir, Catania, Chania, Cayo Largo, Djerba, Fuerteventura, Havana, Holguin, Hurgada, Ibiza, Ilha do Sal, Kos, La Romana, Lanzarote, Larnaca, Las Palmas, Lopurdes, Mahe, Malaga, Male, Marrakech, Marsa Alam, Marsa Matrouh, Merida, Mikonos, Mombasa, Montego Bay, Palma de Mallorca, Porto Santo, Punta Cana, Roatan, Rhodes, Samana, Salvador (BZ), Santiago de Cuba, Seville, Sharm el Sheikh, Skiathos, Tenerife, Thira, Varadero, Zanzibar)
Nouvelair (Djerba, Monastir)
S7 Airlines (Moskova-Domodedovo)
SunExpress (Antalya, Istanbul, Izmir)
Sunline (Mombasa, Sansibar)
Trade Air (Split)
Travel Service (Mykonos)
Viking Airlines (Iraklion, Kos)
Lentoyhtiöt ja kohteet > Rahtiyhtiöt

Air Atlanta Icelandic
Air Canada Cargo (Toronto)
Alitalia Cargo (Ateena, Atlanta, Kairo, Chicago, Delhi, Hongkong, Lagos, Madras, Maji, Miami, Mumbai, New York-JFK, Ouagadougou, Shanghai, Tripoli)
Atlas Air
Cargoitalia (Atlanta, Barcelona, Kairo, Chicago, Delhi, Dhaka, Dubai, Hồ Chí Minhin kaupunki, Houston, Lagos, Madras, Moskova-SVO, Mumbai, München, New York-JFK, Shanghai)
Cargolux (Hongkong, Luxemburg)
Cathay Pacific (Hongkong, Lontoo-LHR)
China Airlines (Taipei, Dubai)
DHL (Lontoo-LHR)
Emirates SkyCargo (Dubai, Rooma-FCO)
Etihad Crystal Cargo (Abu Dhabi)
European Air Transport (Lontoo-LHR)
FedEx Express (Köln/Bonn, Memphis, Pariisi-CDG, Pisa, Venetsia)
Korean Air (Seoul-ICN)
MNG Airlines (Istanbul, Paris-CDG)
Nippon Cargo Airlines (Amsterdam, Anchorage, Tokyo-NRT)
Polar Air Cargo
Polet Airlines
Qatar Airways (Doha)
TAROM Cargo (Bucharest-OTP)
Tradewinds (Atlanta, Chicago, New York-JFK)
West Air Sweden
Aiheesta muualla

Kuvia tai muita tiedostoja aiheesta Malpensan kansainvälinen lentoasema Wikimedia Commonsissa
Mary Akrami

Mary Akrami
| --- | --- |
Palkinnot:  International Women of Courage -palkinto (2007) 100 Women (2016) N Peace Award (2018) 
muokkaa - muokkaa wikitekstiä - muokkaa Wikidataa
Mary Akrami (s. 1975 tai 1976) on afganistanilainen naisasia-aktivisti, Afghan Women Networkin (AWN) johtaja ja entinen Afghan Women Skills Development Centerin (AWSDC) johtaja.
Hän on ollut mukana perustamassa Kabulin ensimmäistä turvakotia naisille ja kouluttamassa heitä, sekä nostanut oikeusjuttuja väkivallan tekijöitä vastaan. Akrami on myös perustanut paikallisen neuvoston,shurasin, tukemaan rauhan ja demokratian keskusteluja, jossa naiset ovat mukana. Akrami on ollut Etelä-Aasian ihmisoikeusfoorumin jäsen vuodesta 2013 lähtien ja hän on Frontline Defenders -verkoston jäsen Afganistanissa. Hän on osallistunut useisiin kansainvälisiin konferensseihin naisten rauhantyöstä Afganistanin ja Pakistanin alueella. 2016 hän kokosi uskonnolliset johtajat yhteen ja yhdessä he muotoilivat kahdeksan kohdan suosituksen hallitukselle toimiksi kotiväkivaltaa vastaan. Vuonna 2021 Akrami evakuoitiin länsimaihin Talibanin otettua vallan Afganistanissa..
Akrami on New Yorkin yliopiston Human Rights Advocacy Fellowship -ohjelman stipendiaatti. Hän on saanut kansainvälistä tunnustusta työstään, mukaan lukien International Women of Courage -palkinnon,  BBC 100 Women 2016 -listalle valinnan ja vuonna 2018 Women have wings sekä N-Peace -tunnustukset.
Tunnustukset

2007 - International Women of Courage
2016 - BBC 100 Women
2018 - Women have wings
2018 - N Peace Award
Martti Vaula

Martti Viktor Vaula (ent. Vikbäck, 11. marraskuuta 1891 Keuruu – 11. huhtikuuta 1959 Helsinki) oli suomalainen filosofian kandidaatti, lyseon lehtori ja oppikirjojen tekijä.
Martti Vaulan vanhemmat olivat leipuri Johan Viktor Vikbäck ja Julia Aurora Andelin. Hän kirjoitti ylioppilaaksi Tampereen klassillisesta lyseosta vuonna 1909 ja valmistui filosofian kandidaatiksi Helsingin yliopistosta vuonna 1914. Hän toimi suomen kielen ja historian opettajana Haapamäen yhteiskoulussa vuosina 1915–1917, Tyrvään yhteiskoulussa vuosina 1917–1918 ja Oriveden kansanopistossa vuosina 1918–1919.
Vaula on Länsi-Suomen kansanopiston johtajana Huittisissa 1919–1920 ja sen jälkeen Helsingin suomalaisessa normaalilyseossa historian sijaisopettajana 1920–1922, latinan ja suomen tuntiopettajana 1925–1927 sekä suomen, historian ja yhteiskuntaopin apulaislehtorina 1931–1947 ja suomen kielen vanhempana lehtorina 1947–1954.
Vaula kirjoitti suomen kielen ja kirjallisuuden aloilta oppikirjoja sekä artikkeleita muun muassa Virittäjä-lehteen.
Teoksia

Määrittää ja määrite. Virittäjä 3/1938
Suomen kielioppi sekä tyyli- ja runo-opin alkeet : oppikouluille ja seminaareille ; kirj. Lauri Kettunen ja Martti Vaula. WSOY 1938, 12. painos 1963
Suomen valtionoppikoulujen opettajaliitto 1917-1943. Suomen valtionoppikoulujen opettajaliitto, Vammala 1944
Miten opettaisin kirjallisuutta 1. WSOY 1947, 2. painos 1952
Miten opettaisin kirjallisuutta 2. WSOY 1953
Lélouma

| Lélouma |
| --- | --- |
 Lélouma
 Koordinaatit: 11.4268°N, 12.6826°W 
Valtio:  Guinea
Alue:  Labén alue
Prefektuuri:  Lélouman prefektuuri
Väkiluku (2014):  14 491
 Prefektuurin ISO 3166-2 -koodi: GN-LE 
Infobox OKVirheellinen NIMI-arvo: 
Lélouma on kaupunki ja prefektuurin hallintokeskus Guinean keskiosan Labén alueen Koubian prefektuurissa. Kaupungin (aliprefektuurin) asukasluku oli 14 491(2014), ja koko prefektuurin väkiluku oli 163 069 asukasta.
Lélouman kaupunki sijaitsee linnuntietä noin 45 kilometriä aluekeskus Labésta länteen ja 240 kilometriä pääkaupunki Conakrystä pohjoiskoilliseen. Kaupunki on markkinapaikka seudun maataloustuotteille. Seudun mineraalivarat sisältävät esimerkiksi bauksiittia.
Mary Alice

Mary Alice
Mary Alice Smith (3. joulukuuta 1941 Indianola, Mississippi – 27. heinäkuuta 2022) oli yhdysvaltalainen näyttelijä. Hän voitti vuonna 1987 Tony- ja vuonna 1993 Emmy-palkinnon. Hän esiintyi muun muassa elokuvassa Matrix Revolutions (2003).
Alice työskenteli jonkun aikaan opettajana, mutta ryhtyi näyttelijäksi 1960-luvulla. Hän aloitti uransa yhteisöteattereissa ja 1960-luvun lopulla ja 1970-luvun alussa pääsi New Yorkin teattereihin. Hänen ensimmäinen elokuva oli The Education of Sonny Carson (1974). Alice jatkoi tämänkin jälkeen teattereissa ja voitti vuonna 1979 Obie-palkinnon näytelmän Julius Caesar Off Broadway -tuotannosta.
Alice näytteli 1980-luvulla muun muassa televisiosarjoissa Kreisi College ja All My Children. Tony-palkinnon parhaasta naispääosasta hän sai 1987 BroadwaynFences-näytelmästä ja Emmy-palkinnon 1993 parhaasta naissivuosasta draamasarjasta Kauas pois.
Alice näytteli elokuvassa Matrix Revolutions Oraakkelia. Hän toisti roolin myös videopelissä Enter the Matrix. Matrixin lisäksi Alice näytteli muun muassa elokucissa Sparkle (1976) ja Malcolm X (1992).
Aiheesta muualla

Kuvia tai muita tiedostoja aiheesta Mary Alice Wikimedia Commonsissa
Mary Alice Internet Movie Databasessa. (englanniksi)
Margareta (Romanian prinsessa)

| Margareta |
| --- | --- |
 Prinsessa
 Margareta vuonna 2017
Romanian kruunun hoitaja
Valtakausi:  5.12.2017–
Edeltäjä:  Mikael I Romanian kuninkaana

Syntynyt:  29. maaliskuuta 1949 (ikä 75)  Lausanne, Vaud, Sveitsi
Puoliso:  Radu Duda
Isä:  Mikael I
Äiti:  Anne Bourbon-Parma
Uskonto:  ortodoksi
Nimikirjoitus:  
Margareta (s. 29. maaliskuuta 1949) on Romanian viimeisen kuninkaan Mikael I:n vanhin tytär. Koska monarkia on lakkautettu Romaniassa, Margaretan titteli on "Romanian kruunun hoitaja" (romaniaksi Custodele Coroanei Române).
Varhainen elämä

Margareta syntyi vuonna 1949 Lausannessa, Sveitsissä. Hän on Mikael I ja kuningatar Annan vanhin lapsi.. Margareta on kastettu Romanian ortodoksisen kirkon jäseneksi ja hänen kumminsa oli prinssi Philip.
Nuoruudessaan Margareta vietti paljon aikaa Englannissa, jossa hän kävi koulua Hampshiressa. Englannissa hän myös kiinnostui ratsastuksesta..
Margareta valmistui vuonna 1974 Edinburghin yliopistosta opiskeltuaan sosiologiaa, valtio-oppia ja kansainvälistä oikeutta. Tämän jälkeen hän työskenteli useissa yliopistoissa ympäri Isoa-Britanniaa. Vuonna 1983 hän siirtyi YK:n alaisten virastojen kuten WHO:n ja UNFPA:n palvelukseen..
Opiskeluaikanaan Margaretalla oli suhde Gordon Brownin kanssa, jota Margareta kuvasi aidoksi rakkaustarinaksi, kunnes politiikka alkoi viemään yhä enemmän aikaa Brownin elämässä ja pari erosi.
Paluu Romaniaan

Margareta muutti Sveitsiin vuonna 1989, kun itäblokin romahtamisen merkit olivat ilmassa. Kuningasperhe alkoi valmistautua Romaniaan paluuseen, ja Margareta irtisanoutui töistään ja siirtyi viralliseksi kuningashuoneen edustajaksi..
Kuningasperhe palasi Romaniaan 18. tammikuuta 1989. Pian tämän jälkeen Margareta ja hänen siskonsa Sofia vierailivat romanialaissa orpokodeissa ja vanhainkodeissa, joiden surkeat olot saivat Margaretan miettimään hyväntekeväisyysjärjestön perustamista..
Vuonna 2015 Margareta nousi Romanian punaisen ristin puheenjohtajaksi ja on toiminut tehtävässä siitä saakka.
Romanian kruunun hoitaja

Isänsä kuoltua Margareta ilmoitti, ettei aio käyttää titteliä "Romanian kuningatar" ja aloitti kuningashuoneen hallinnon uudelleenjärjestelyn. Samaan aikaan Romanian parlamentti suunnitteli lakimuutosta, jolla kuningashuoneelle olisi tarkoitus suoda samat oikeudet kuin maan entisille presidenteille..
Vuonna 2020 Margareta juhli Romaniaan palaamisensa 30-vuotispäivää.
Yksityiselämä

Vuodesta 1996 lähtien Margareta on ollut naimisissa romanialaisen Radu Dudan kanssa. Parin siviilivihkiminen suoritettiin Sveitsissä Versoix'ssa, Sveitsissä heinäkuussa 1996 Margaretan vanhempien läsnäollessa ja kirkollisia häitä syyskuussa samana vuonna Lausannessa ortodoksisessa kirkossa..
Vuoteen 2011 Margareta kuului virallisesti Hohenzollern-Sigmaringen-hallitsijasukuun, kunnes kuningas Mikael katkaisi perheen suhteet sukuun.
Yksityiselämä > Triviaa

Margareta on kertonut pitävänsä Sprite- ja 7 Up -limonadeista enemmän kuin Coca-Colasta.
Vuonna 2003 Romanian kristillisdemokraattinen maanviljelijöiden kansanpuolueen (romanialainen monarkistinen marginaalipuolue) Cluj-Napocan paikallisosasto kutsui Margaretan ehdokkaakseen Romanian senaatin vaaleissa.
Vuonna 2004 bukarestilainen lukio, Koulu nr. 114, vaihtoi nimensä muotoon Prinsessa Margaretan lukio.
Kunnianosoituksia

Margaretalle on myönnetty seuraavat kunnianosoitukset. Romanialaiset ritarikuntien jäsenyydet perustuvat hänen asemaansa kruunun hoitajana:
Kunnialegioona (Ranska, 2009)
Maltan ritarikunta (SMOM, 2012)
Tšekin puolustusministerin ansioristi (Tšekki, 2014)
Kaarle I:n ritarikunta (Romania)
Romanian kruunun ritarikunta (Romania)
Lisäksi Margaretalle on myönnetty Kansainvälisen olympiakomitean kultainen Olympic Order -tunnustus vuonna 2015.
Galleria

Margaretan monogrammi
Margareta prinsessa Victorian ja prinssi Danielin häissä Tukholmassa 2010.
Margareta yhdessä miehensä kanssa kirkossa Cluj-Napocassa vuonna 2015.